TEJO kondamnas la invadon de Ukrainio
#000000
La estraro de TEJO publikigis rezolucion kiu kondamnas Rusion pro la invado de Ukrainio. Laŭ la rezolucio la milito estas malrespekto de homaj rajtoj kaj tiel kontraŭ la valoroj de TEJO. Ĝi alvokas por paco kaj esprimas solidarecon al ĉiuj kiuj kontraŭas la militon.
#000001
La invado de Ukrainio provokis viglan diskuton en telegram-grupo de TEJO kiel TEJO reagu. Aperis diversaj opinioj inter tiuj kiuj volis fortan kondamnon, tiuj kiuj volis ke TEJO estu neŭtrala, kaj tiuj, kiuj opiniis ke ankaŭ NATO kulpas. Oni aldonis la temon al la komitatkunsido, kiu koincide okazis dum la sama semajno.
#000002
Dum la tuta kunsido, la prezidanto, Léon Kamenický, havis ukrainan flagon videbla malantaŭ si. Li diris ke necesas ne nur paroli sed ankaŭ agi por helpi homojn en Ukrainio, kaj estas multaj esperantistoj en najbaraj landoj.
#000006
Unu sugesto por helpi venis de Patricio Iglesias (komitatano B), kiu sugestis ke oni povus inviti ukrainiajn rifuĝintojn uzi Pasportan Servon por trovi loĝejojn en aliaj landoj.
#000009
La komitato ne havas membron el Ukrainio aŭ Rusio, malgraŭ ke laŭ la retejo de TEJO ĝi havas landajn sekciojn en ambaŭ landoj.
#000010
Samspirite, kiel organizo dediĉita al libereco kaj la respekto de homaj rajtoj, TEJO kondamnas la invadon de Ukrainio iniciatitan de la registaro de Rusio. TEJO strebas al solidareco kaj estimo inter la popoloj kaj pledas por ke homoj ne suferu militon kaj ĝiajn efikojn, kiuj dividas la homaron. La milita agado fare de la registaro de Rusio kontraŭas niajn idealojn pri demokratio, tutmonda paco kaj interkompreniĝo; ĝi estas danĝera malrespekto de la fundamentaj homaj rajtoj. Tial ni decidis ne silenti pri ĝi.
#000015
TEJO alvokas por paco en Ukrainio, por ke homoj povu vivi sen risko de perforto, morto aŭ subpremo. Ni pledas por la tuja retiriĝo de la militistaro de Rusio el Ukrainio kaj por la respekto de la homaj rajtoj. Ni alvokas al ĉiuj internaciaj instancoj strebi utiligi diplomation por ĉesigi la konflikton, provizi savan helpon al la viktimoj kaj konstrui stabilan pacon. Tio baziĝu sur la respekto de ĉies homaj rajtoj, inkluzive de lingvaj rajtoj de etnaj malplimultoj. Ni apelacias al ĉiu esperantisto tra la tuta mondo: subtenu la homajn rajtojn, pacon kaj interkompreniĝon.
#000017
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000020
Ekzakte la samajn pensojn mi havas. Ukrainujo kaj Eŭropo alfrontas novan Hitleron kaj UEA restas ”neŭtrala”... ba! Kia honto! Kiu ankoraŭ volas esti membro en tia organizo.
Sed nu, UEA same ebligis al Fidel Castro nomi sin ”soldato de Esperanto”:
#000024
Ĉi tiu milito estas speciala ĉar temas pri la invado de demokratia kaj libera lando fare de aŭtoritata ŝtato. Tiu neniam okazis ekde la Dua Mondmilito. Pro tio Ukrainio estas speciala, ne ĉar ĝi troviĝas en Eŭropo.
#000028
Ĉu vi ne legis mian komenton? Oni deklaris pri Ukrainio ĉar ĝi estas demokratia lando invadita de aŭrtoritata lando. Se tiu okzus en alia mondparto, ekzemple se Ĉinio invadus Tajvanon aŭ Nord-Koreio invadus Sud-Koreion, TEJO probable reagus same.
#000030
Oni ankaŭ ne forgesu, ke tiu Frenezulo en kremlo jam minacis per nukleaj armiloj en maniero ne pli frue okazinta post la malvarma milito.
Homoj, kiuj demandas, kial TEJO ne faris deklarojn pri aliaj militoj, klare ne komprenas pri kio temas nun.
TEJO ne povas fari deklarojn sen ĉeso, sed la nunaj okazantaĵoj povus ekigi 3-an mondmiliton, se oni ne haltigus la Frenezulon. Jam post stelado de Krimeo oni devintus haltigi lin.
#000031
Feliĉe TEJO faris fortan deklaron. UEA hontinde kaŝas sin malantaŭ neŭtraleco, kvazaŭ ĝi estus la ruĝa kruco mem.
#000032
La junuloj, TEJO, bone taksis la aferon. Ne temas nur pri "milito en Eŭropo" – la tuta mondo reagas.
Se oni ne haltigus la frenezulon en kremlo, ni riskus trian mondmiliton. Li komencis en Krimeo kaj laŭ multaj homoj volus "rekonstrui Sovetunion".
La kremla frenezulo jam minacis Eŭropon kaj Usonon (NATO) per nukleaj armiloj. Tio ne plu okazis depost la malvarma milito kaj ne estas komparebla al la Falkland-milito.
Do ne temas pri "simpla" eŭropa milito.
#000034
Humphrey Tonkin ne sukcesis savi la vizaĝon de UEA, kontraŭe, eĉ pligravigis la aferon parolante pri "disputo". Jen mesaĝo de ukraina komitatano Evgen Kovtonyuk:
#000035
Mi samopinias kun vi, ke UEA pli bone estus silentinta ol fari tian hontindan, nekondamnantan deklaron. Imagu, se UEA estus farinta saman deklaron dum la reĝimo de Hitler. Mi tamen ne konas la tiaman sintenon de UEA, mi estas tro juna. Mi nur esperegas, ke tiam UEA pli laŭte protestis. Tiama silentado, konsiderante la judecon de Zamenhof estus duoble skandala.
#000037
Antaŭ 30 jaroj la Komitato de TEJO havis silentan minuton pro la milito en eks-Jugoslavio, sed diris nenion pri aliaj militoj.
#000038
Mi komprenas kial TEJO ĉefe pensas pri Eŭropo; mi ne kondamnas ĝin pro tio. Sed kompreneble TEJO faras deklaron pri la milito inter Rusio kaj Ukrajno ĉar la milito estas en Eŭropo, ne pro aliaj ecoj de la landoj.
#000039
Kara Robert, Osmo jam komentis pri la malvina milito, ege sui generis konflikto. Mi pensas pri multaj situacioj, kiam povaj (en la milita senso) landoj atakis aliajn ŝtatojn. Mi memoras la pragan printempon, kiam Sovietunio invadis Ĉeĥoslovakion (1968), aŭ pri la hungara revolucio (1956). Aŭ kiam Usono kunordigis puĉojn kontraŭ la demokratiaj registaroj de Ĉilio (1973) kaj Irano (1953), por paroli nur pri la plej okulfrapaj kaj dokumentitaj usonaj intervenoj en demokratiaj landoj, ĉar ne necesas esti historiisto por scii, ke preskaŭ ĉiu diktatoro en Latinameriko ricevis rektan aŭ nerektan subtenon de Usono. Se oni parolas pri Afriko, la situacio estis (estas ankoraŭ?) simila al tiu de Latinameriko dum la antaŭa jarcento (ekz. mi ĵus kontrolis ke Mobutu detronigis demokratian registaron de Lumumba en Demokratia Respubliko Kongo per la helpo de Usono, Francio kaj Belgio, kaj sia diktaturo daŭris dum preskaŭ 37 jaroj). Ankaŭ Peruo (sub la Fujimori-diktaturo) kaj Ekvadoro (jam demokratia ŝtato tiam) suferis mallongan militon en 1995.
#000041
Patricio, mi petas ke vi pli atente legu mian komenton. Mi ne diris ke ĉi tiu estas la unua milito ekde la dua mondmilito, mi diris ke ĝi estas la unua “invado” de “demokratia” lando ekde la dua mondmilto. Do, la invado de Hungario kaj Ĉeĥoslovakio estas malsama situacioj ĉar ili ne estis deomkratiaj landoj. La puĉoj en Irano kaj Ĉilio ne estis invadoj. Mi konsentas ke ja okazis multaj militoj en Afriko kaj Latinameriko, sed ili ne estis invadoj de demokratiaj landoj kompareble al la invado de Ukrainio.
#000042
La falklanda/malvina milito estas kvazaŭ escepto, sed se oni opinias ke UEA kaj TEJO donas tro da atento al Eŭropaj landoj, mi memorigas vin ke Britio estas Eŭropa lando, do paroli pri la invado de brita teritorio ne malpliigos la eŭropcentrismon.
#000043
Nun eĉ Svislando ne plu konservas sian neŭtralecon, sed neŭtrala Universala Esperanto-Asocio restas neŭtrala... kaj eĉ restus tia dum la Hitlera reĝimo, se la nunaj estraranoj povus decidi.
#000044
Dum bomboj flugas super kapoj de ukrainaj infanoj kaj la frenezulo en la Kremlo jam pretigas nukleajn armilojn.
#000046
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000052